ai4bharat/Pralekha huggingface dataset:
قبائیلی امور کی وزارت
قبائلی طلبا کے لئے قومی تعلیمی سوسائٹی این ای ایس ٹی ایس نے ایڈوانس کمپیوٹنگ کی ترقی کے مرکز  کے اشتراک سے ای ایم آر ایس طلبا کے لئے تیار کیا گیا ای لرننگ پلیٹ فارم سے متعلق ایک دوروزہ آن لائن ورکشاپ کا اہتمام کیا
|
|
خاص جھلکیاں:
- 52 ای ایم آر ایس اساتذہ کے لئے 12 اور13 دسمبر 2022 کو دو روزہ آن لائن تربیتی پروگرام کا اہتمام کیا گیا ۔
- ورکشاپ کے اجلاس میں ای لرننگ پلیٹ فارم کو فروغ دینے کے لئے ایکلویہ لرننگ مینجمنٹ سسٹم  پروجیکٹس کے بارے میں خلاصے کو شامل کیا گیا ہے۔
- دیگر تربیتی موضوعات میں ای ایل ایم ایس پورٹل ، یوزر ان کورس کے ان رول مینٹ ،اپلوڈ کنٹنٹ ان کورس کے ڈیمو اور اعلانات / فورم ، چیٹس وغیرہ جیسے مواصلات کے وسائل کے لئے ڈیمو کو شامل کیا گیا ہے۔
قبائلی طلبا کے لئے نیشنل ایجو کیشن سوسائٹی این ای ایس ٹی ایس نے ایڈوانس کمپوٹنگ کے فروغ کے سینٹر کے ساتھ اشتراک کیا ہے تاکہ ایک ای لرننگ پلیٹ فارم کو فروغ دیا جاسکے یعنی ایکلویہ مینجمنٹ سسٹم ای ایل ایم ایس کو فروغ دیا جاسکے تاکہ ای ایم آر ایس میں طلبا کے لئے ایک جامع سیکھنے کا ماحول پیدا ہوسکے ۔ مرحلہ ایک میں ملک بھر کے 52 نامزد اساتذہ کے لئے 12 اور13 دسمبر2022 کو دو روزہ آن لائن تربیت کے پروگرام کا اہتمام کیا گیا تھا ۔ نامزد اساتذہ ایک ماسٹر ٹرینر کے طور پر کام کریں گےجو تربیتی پروگرام ، جواگلے مرحلے میں پین انڈیا میں تربیتی پروگرام شروع کریں گے۔
اس اشتراک کے حصے کے طور پر سی ڈی ایس ای نے ای ایل ایم ایس تیار کیا ہے جو آڈیو ، ویڈیو ، آن لائن لیب ، کویئزز وغیرہ جیسے مختلف ای فارمیٹ میں سیکھنے کا متن فراہم کرےگاجسے طلبا اور اساتذہ دونوں کے ذریعہ حاصل کیا جاسکتا ہے ۔منفرد خصوصیات کی کثرت میں یہ نظام ایک ٹیچر کو اس بات کی اجازت دیتا ہے کہ وہ نئے کورسز اور اسائمنٹ تیار کرے اوراس میں کسی خاص چیپٹر پر ٹیکس بک پی ڈی ایف ایس ،آڈیو ،ویڈیو فائلس کا اضافہ کرے۔اس ورکشاپ کا مقصد ان ماسٹر ٹرینرس کے ذریعہ ہر اسکول میں ای ایل ایم ایس کو نافذ کرنا ہے اور ریاست اور مرکز کے زیر انتظام علاقے کے دیگر اساتذہ کو تربیت بھی دینا ہے ۔
ورکشاپ کے سیشن میں ای ایل ایم ایس پروجیکٹ ، ای ایل ایم ایس ایپ کے ڈیمو ،موبائل/ ٹیبلیٹ پر ای ایل ایم ایس ایپ کی تنصیب،ای ایل ایم ایس پورٹل کے کورس ڈیمو اور یوزر ان کورس کے ان رول ، اپلوڈ کنٹنٹ ان کورس کے ڈیمو اور اعلانات / فورم ، چیٹس وغیرہ جیسے مواصلاتی ٹولس کے لئے ڈیمو کے بارے میں مختصر طور پر شامل کیا گیا ہے۔این ای ایس ٹی ایس کا خیال ہے کہ جدید ٹیکنالوجی ای ایل ایم ایس پورے ملک میں پھیلے ہوئے تمام ای ایم آر ایس میں آمیزش سیکھنے کو یقینی بنانے کےلئے مؤثر طریقے سے اپنا تعاون دے گی۔
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 196 کروڑسے تجاوزکرگئی
12سے14سال کے نو عمر افراد کو 3.56 کروڑ سے زیادہ ٹیکے لگائے گئے ہیں
بھارت میں سردست 68,108 مریض زیر علاج ہیں
گذشتہ 24 گھنٹوں میں 13,216 نئے معاملات درج کئے گئے
سردست شفایابی کی شرح 98.63 فیصد ہے
متاثرہ پائے جانے والے مریضوں کی ہفتہ واری شرح 2.47 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 196کروڑ  سے تجاوز کر گئی ہے۔ ملک بھر میں 2,52,66,330 سیشنز کا انعقاد کرکے یہ حصولیابی حاصل کی گئی۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 3.56 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,08,170
|
|
دوسری خوراک
|
|
1,00,54,981
|
|
احتیاطی خورک
|
|
55,03,962
|
|
صف اوّل کے کارکنان
|
|
پہلی خوراک
|
|
1,84,21,670
|
|
دوسری خوراک
|
|
1,76,09,614
|
|
احتیاطی خورک
|
|
95,24,511
|
|
12 سے 14 سال کی عمر کےنوعمر بچے
|
|
پہلی خوراک
|
|
3,56,40,133
|
|
دوسری خوراک
|
|
2,07,80,248
|
|
15 سے 18 سال کی عمر کے نوجوان
|
|
پہلی خوراک
|
|
6,00,54,228
|
|
دوسری خوراک
|
|
4,76,06,177
|
|
18 سے 44 سال کی عمر کے افراد
|
|
پہلی خوراک
|
|
55,78,49,391
|
|
دوسری خوراک
|
|
49,73,11,329
|
|
احتیاطی خوراک
|
|
18,83,799
|
|
45 سے 59 سال کی عمر کے افراد
|
|
پہلی خوراک
|
|
20,33,78,324
|
|
دوسری خوراک
|
|
19,25,29,783
|
|
احتیاطی خوراک
|
|
20,25,740
|
|
60 سال سے زیادہ عمر کے افراد
|
|
پہلی خوراک
|
|
12,71,98,478
|
|
دوسری خوراک
|
|
12,01,96,321
|
|
احتیاطی خوراک
|
|
2,20,65,909
|
|
احتیاطی خوراک
|
|
4,10,03,921
|
|
میزان
|
|
1,96,00,42,768
سردست ملک بھر میں زیر علاج مریضوں کی تعداد 68,108ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.16 فیصد ہیں ۔
نتیجتاً شفایابی کی شرح 98.63 فیصد ہوگئی ہے۔ پچھلے 24 گھنٹے میں 8,148 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,26,90,845 ہوگئی ہے۔
گزشتہ 24 گھنٹے کے دورا ن 13,216 نئے معاملے درج ہوئے ہیں۔
گذشتہ 24 گھنٹے میں مجموعی طور پر 4,84,924 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 85.73 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 2.47 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 2.73 فیصد ہے۔
قبائیلی امور کی وزارت
وزیر اعظم جناب نریندر مودی پریکشا پہ چرچا - 2022 پروگرام کے دوران طلباء، اساتذہ اور والدین سے بات چیت کریں گے
پروگرام میں شرکت کے لئے ای ایم آر اسکولوں کے ہزاروں طلباء نے اساتذہ کے ساتھ پروگرام میں شرکت کے لئے رجسٹریشن کرایا
وزیر اعظم جناب نریندر مودی کا طلباء، اساتذہ اور والدین کے ساتھ منفرد بات چیت کا پروگرام پریکشا پہ چرچا  – 2022 کے 5 ویں ایڈیشن کا انعقاد ، اس سال یکم اپریل ، 2022 ء کو صبح 11 بجے نئی دلّی میں کیا جائے گا ۔
طلباء کے انتخاب کے لئے نویں سے بارہویں جماعت کے بچوں، اساتذہ اور والدین کے لئے آن لائن مقابلے کا انعقاد کیا گیاتھا ۔ یہ مقابلہ 28 دسمبر ، 2021 ء سے 3 فروری ، 2022 ء تک مائی گوو پلیٹ فارم کے ذریعے منعقد کیا گیا تھا ۔ قبائلی امور کی وزارت نے اپنے ایکلویہ ماڈل رہائشی اسکولوں  کے طلباء کی پرجوش شرکت کی حوصلہ افزائی کی۔ ای ایم آر ایس اساتذہ کے ساتھ ہزاروں طلباء نے پروگرام میں حصہ لینے کے لئے اندراج کرایا ہے۔
یہ تعلیم کی مرکزی وزارت کے اسکولی تعلیم اور خواندگی کے محکمے کی ایک پہل ہے ، جس میں وزیر اعظم طلبا کے ساتھ بات چیت کریں گے اور امتحانات سے متعلق ، اُن کے سوالات کے جواب دیں گے ۔ یہ پروگرام ، جس کا بہت انتظار کیا جا رہا ہے ، ٹی وی چینلوں اور ڈیجیٹل میڈیا پر دن میں 11 بجے براہ راست نشر کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3441
(Visitor Counter : 85
وزیراعظم کا دفتر
وزیر اعظم جناب نریندر مودی اور اٹلی کے وزیر اعظم جناب جیوسیپے کونتے کے درمیان ٹیلی فون پر بات چیت
نئی دہلی،08مئی ؍ وزیر اعظم جناب نریندر مودی اور اٹلی کے وزیر اعظم جیوسیپے کونتے کے درمیان آج ٹیلی فون پر بات چیت ہوئی۔
وزیر اعظم نے کووڈ۔ انیس وبا کے سبب اٹلی میں ہوئی اموات پر دکھ کا اظہار کرتے ہوئے اظہار تعزیت کیا۔ انہوں نے بحران کے وقت میں اٹلی کے عوام کے ذریعہ کئے گئے تحمل اور صبر کے لئے ان کی ستائش کی۔
دونوں رہنماؤں نے اپنے اپنے ملکوں میں عالمی سطح پر وبائی امراض کے صحت اور معاشی اثرات کو حل کرنے کے لئے درکار اقدامات پر تبادلہ خیال کیا۔ انہوں نے ایک دوسرے کے ساتھ اظہار یکجہتی کیا اور ایک دوسرے کے پھنسے ہوئے شہریوں کے لئے بڑھائے جانے والے باہمی تعاون کو سراہا۔
وزیر اعظم نے جناب کونتے کو یقین دہانی کرانی کہ ہندوستان اٹلی کو ضروری ادویات اور دیگر اشیا کی فراہمی مسلسل کرتا رہے گا۔
رہنماؤں نے دوطرفہ تعلقات کو مزید مستحکم کرنے کے لئے ہندوستان اور اٹلی کے مابین فعال مشاورت اور تعاون جاری رکھنے پر اتفاق کیا۔
اٹلی کے وزیر اعظم نے وزیر اعظم کو مناسب وقت پر اٹلی کا دورہ کرنے کی اپنی دعوت کا اعادہ کیا۔
۰۰۰۰۰۰۰۰۰۰۰۰۰۰۰۰۰۰
م ن۔ن ا ۔ م ف
U-2383
08.05.2020
(
وزیراعظم کا دفتر
وزیراعظم نے ہیلی کاپٹرز کے لئے کارکردگی پر مبنی نیوی گیشن کے شعبےمیں ایشیاء کے پہلے مظاہرے کی تعریف کی
وزیراعظم جناب نریندر مودی نے گگن سیٹلائٹ ٹیکنالوجی کا استعمال کرتے ہوئے جوہو سے پُنے کی اڑان کے دوران ہیلی کاپٹروں کے لئے کارکردگی پر مبنی نیوی گیشن کے لئے ایشیاء کے پہلے مظاہرے کو سراہا۔
شہری ہوابازی اور اسٹیل کے مرکزی وزیر کے ٹوئیٹ کے جواب میں وزیراعظم نے کہا :-
‘‘ اس شعبے کے لئے ایک قابل ذکر سنگ میل! یہ محفوظ اور زیادہ عمدہ ہوائی سفر کے لئے جدید ٹیکنالوجیز استعمال کرنے کے ہمارے عہدکو اجاگر کرتا ہے۔’’
دیہی ترقیات کی وزارت
پریس ریلیز
نئی دہلی، 29 مارچ 2022:
یہ بات عوام کے نوٹس میں لائی جارہی ہے کہ گرامین اُدھیمتا سنستھان / جی یو ایس، جس کا صدر دفتر بی/65، ایس پی روڈ، امراوتی۔20،  میں ہے، دیہی ترقی کی وزارت کے دائرہ کار میں کام نہیں کرتا ہے، جیسا کہ مذکورہ تنظیم نے انکوائری کمیٹی کی رپورٹ  مؤرخہ 25 مارچ 2022 ، کے ذریعہ دعویٰ کیا ہے۔
براہِ کرم عوام الناس کو مطلع کیا جائے کہ جی یو ایس کے ذریعہ کی جانے والی کسی بھی بھرتی کی سرگرمیوں کو اس وزارت کی توثیق حاصل نہیں ہے اور اس عمل کو دھوکہ دہی سمجھا جائے گا۔
کامرس اور صنعت کی وزارتہ
ہندوستانی فُٹ ویئر سیکٹر مستقبل قریب میں 10 گنا ترقی ہوسکتی ہے : جناب پیوش گوئل
اس سیکٹر میں کام کرنے والے مزدوروں کی حفاظت اور صحت کے اقدامات کو یقینی بنائیں: جناب پیوش گوئل
کامرس اور صنعت کے مرکزی وزیر نے ’میٹ ایٹ آگرہ - لیدر فُٹ ویئر کے اجزاء اور ٹیکنالوجی میلہ ‘ میں شرکت کی
ہندوستان کے فٹ ویئر سیکٹر میں زبردست صلاحیت موجود ہے اور یہ سیکٹر مستقبل قریب میں اپنے پروڈکشن اور برآمد میں 10 گنا اضافہ کر سکتا ہے۔ یہ بات کامرس و صنعت، امورصارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے آج ’’میٹ ایٹ آگرہ –لیدر فٹ ویئر کے اجزاء اور ٹیکنالوجی میلہ ‘‘ میں ورچوئل طریقے سے خطاب کرتے ہوئے کہی۔
جناب گوئل نے کہا کہ تقریباً 7000 چھوٹی صنعتی اکائیاں فٹ ویئر کے شعبے سے جڑی ہوئی ہیں جو ملک کی معیشت اور غیر ملکی زر مبادلہ کی آمدنی کے لیے بہت اہمیت رکھتی ہے۔ تقریباً 40 فیصد خواتین اس شعبے میں ملازمت کرتی ہیں اور تیار/فروخت کئے جانے والے ہر ایک 1000 جوڑوں کے لیے 425 جابس محفوظ ہوتی ہیں۔
انہوں نے کہا کہ ہندوستان فٹ ویئر اور لیدر گارمینٹس کا دوسرا سب سے بڑا پروڈیوسر ہے اور عالمی رہنما بن سکتا ہے اور دنیا کی تقریباً 3 بلین مربع فٹ ٹینری اسی کے پاس ہے۔
جناب گوئل نے صنعت کے نمائندوں سے کہا کہ وہ اس شعبے میں کام کرنے والے مزدوروں کی حفاظت اور صحت کے اقدامات کو یقینی بنائیں۔ انہوں نے اخلاقی اور ذمہ دارانہ طریقوں یعنی - صفر فضلہ خارج کرنا، نمک سے پاک ٹیننگ اور پیشہ ورانہ صحت اور حفاظتی اقدامات کی وکالت کی۔
جناب گوئل نے متعلقین کو مشورہ دیا کہ وہ کوالٹی کنٹرول آرڈر کو اپنائیں تاکہ درآمدات کو محدود کیا جاسکے اور اچھے معیار کی برآمدات کا مقصد حاصل کیا جاسکے۔ انہوں نے کہا کہ روڈ شوز، ای پلیٹ فارمز اور گلوبل جے ویز کے ذریعے مضبوط عالمی برانڈنگ اس شعبے کو عالمی سطح پر شناخت دلانے میں مدد کرے گی۔
جناب گوئل نے ملٹی اسکلنگ کا مشورہ دیا تاکہ دنیا کے بہترین معیار کو ہندوستان کے ساتھ ساتھ عالمی بازاروں میں بھی تیار کیا جائے۔ انہوں نے کہا کہ مرکز چمڑے کے سامان، اسپورٹس ویئر اور فٹ ویئر میں فری ٹریڈ ایگریمنٹس  کے ذریعے صفر ڈیوٹی رسائی حاصل کرنے کی سمت کام کر رہا ہے۔
مرکزی وزیر نے سیکٹر کے نمائندوں سے کہا کہ وہ نان لیدر فٹ ویئر شعبے کو بھی دیکھیں۔ انہوں نے ٹیکسٹائل سیکٹر کی مثال دیتے ہوئے کہا کہ اب انسان کے تیار کردہ فائبر کے پروڈکشن پر بھہ بہت زور دیا جا رہا ہے۔
مرکز نے 1700 کروڑ روپے کے اخراجات کے ساتھ انڈین فٹ ویئر اینڈ لیدر ڈیولپمنٹ پروگرام  کو 2021-26 کے دوران نافذ کرنے کے لیے نوٹی فائی کیا ہے۔
انہوں نے کہا کہ تمام معروف برانڈز خام مال کے لیے ہندوستان پر منحصر ہیں۔ انہوں نے ایک منصوبہ تیار کرنے پر زور دیا تاکہ ہائی ویلیو پروجیکٹس والے ہندوستانی برانڈز عالمی مارکیٹ میں اپنا مقام حاصل کرسکیں۔ انہوں نے یہ بھی تجویز کیا کہ نیشنل انسٹی ٹیوٹ آف ڈیزائن اور نیشنل انسٹی ٹیوٹ آف پیکجنگ کو ہنر مندی کی ترقی کی سمت کام کرنے کے لیے تعاون کرنا چاہیے تاکہ ہندوستانی اور عالمی بازار کے لیے نئے ڈیزائن تیار کیے جا سکیں۔
۔۔۔۔۔۔۔۔۔۔۔
ش ح۔ا گ۔ن ا۔
U-11179
(Visitor Counter : 72
وزارت آیوش
آیوش پریکٹیشنرس کی معاونت مہیا
نئی دہلی ،12فروری، 2021
وزارت آیوش نے آیورویدا اور یونانی پریکٹیشنرس سمیت آیوش پریکٹیشنرس کی مدد کےلئے مندرجہ ذیل اقدامات کئے ہیں:
وزارت آیوش نے 29.01.2020 کو ایک ایڈوائزری جاری کہ کس طرح کو کووڈ سے بچایا جائے اور صحت مند کیسے رہیں۔وزارت نے 6.03.2020 کو ریاستوں /مرکز کے زیر انتظام علاقوں کے تمام چیف سکریٹریوں کو ایک خط لکھا ہے جس میں عام طورپر لوگوں کی قوت مدافعت کو بڑھانے اور آیوش کی جانب سے تمام ممکنہ امداد کے سلسلے میں زیادہ مخصوص تجاویز ہیں۔ وزارت نے احتیاطی صحت سے متعلق اقدامات اور سانس کی صحت کے خصوصی حوالہ سے قوت مدافعت کو بڑھانے کےلئے خود کی دیکھ بھال کے لئے 30.03.2020 کو رہنما خطوط بھی جاری کئے ہیں۔
آیوش کے متعلقہ سسٹم کے رجسٹرڈ پریکٹیشنرز کے لئے رہنما خطوط  ریسرچ کونسلز اور نیشنل انسٹی ٹیوٹ نے اپنی ماہرین کی ٹیم کے ساتھ تیار کئے ہیں اور اسی کو وزارت آیوش کی انٹرڈسپلنری آیوش ریسرچ اینڈ ڈویلپمنٹ ٹاسک فورس نے جانچا ہے۔ یہ جانچ شدہ رہنما خطوط عام طور پر کووڈ19وبائی امراض کے نظم و نسق میں مدد کے لئے فائدے کے لئے رجسٹرڈ آیوش پریکٹیشنرز کے لئے عوامی ڈومین میں دستیاب ہیں۔
وزارت آیوش اور صحت اور خاندانی بہبود کی وزارت مشترکہ طورپر 33ہزار آیوش ماسٹر ٹرینرس کو تربیت دے رہی ہیں۔مجموعی طورپر 66045آیوش اہلکار مستقل طورپر آئی گوٹ ان پلیٹ فارم پر یہ تربیت حاصل کرچکے ہیں۔وزارت آیوش نے بہترین کردار ادا کرتے ہوئے کووڈ19کے انتظام کےلئے آیوش افرادی قوت کوکووڈ جنگجو کے طورپر استعمال کرنے کےلئےصحت اور خاندانی بہبود کی وزارت کے ساتھ مربوط کیاہے۔ریاست کے آیوش ڈائریکٹوریٹ کے ذریعہ کُل 105681آیوش اہلکاروں کو اب تک تربیت دی جاچکی ہے اور کُل 39555آیوش اہلکاروں کو کووڈ 19کےلئے تعینات کیا گیا ہے۔
وزارت آیوش نے قومی ٹاسک فورس کے ذریعہ تیار کردہ "کووڈ 19 کے آیور وید اور یوگا پر مبنی نیشنل کلینیکل مینجمنٹ پروٹوکول" جاری کیا ہے جو آل انڈیا انسٹی ٹیوٹ آف آیور وید  ، دہلی ، انسٹی ٹیوٹ آف پوسٹ گریجویٹ ٹریننگ اینڈ ریسرچ ان آیوروید  ، جام نگر ، اور نیشنل انسٹی ٹیوٹ آف آیور وید  ، جے پور ، سینٹرل کونسل فار ریسرچ فار آیور وید  ، سنٹرل کونسل فار ریسرچ فار یوگا اینڈ نیچروپیتھیاور دیگر قومی تحقیقی تنظیموں کی ماہرکمیٹیوں کے اتفاق رائے اور انٹرڈسپلنری کمیٹی کی رپورٹ اورسفارشات پر مبنی ہیں۔جس میں کووڈ 19کے بعد کی دیکھ بھال کے لئے رہنما خطوط کا ذکر کیا گیا ہے۔اس پروٹوکول پر مبنی ہے:
آیوروید ادب اور کلینیکل تجربے سے علم
تجرباتی ثبوت اور حیاتیابی توجہیہ
جاری کلینیکل اسٹڈیز کے ابھرتے ہوئے رجحانات
اس پروٹوکول کی نمایاں خصوصیات میں پوسٹ منجمنٹ کے ساتھ ساتھ کووڈ 19 پروفیلیٹک،اسائمپٹومیٹک ،ہلکے اور اعتدال پسند معاملات کا انتظام بھی شامل ہے۔
وزارت آیوش نے ریاستوں اور مرکز کے زیر انتظام علاقوں کو مشورہ دیا ہے کہ وہ کووڈ 19کے مریضوں کے علاج کےلئے مدد میں آیوش کی سہولیات کو اپنے انتظامی کنٹرول میں تفویض کریں۔
وزیر مملکت  جناب کیرن رجیجو  نے آج یہاں لوک سبھا میں ایک تحریری جواب میں یہ بات کہی۔
ش ح ۔ا م۔ م ف۔
U:1510
(Visitor Counter : 41
بھارت کا مسابقتی کمیشن
ی سی آئی نے اے ڈی آئی اے گروپ کے ذریعے بالواسطہ طور سے آئی آئی ایف ایل ہوم میں حصے داری کی تحویل کو منطوری دی
ہندوستانی مسابقتی کمیشن نے اے ڈی آئی اے گروپ کے ذریعے بالواسطہ طور سے آئی آئی ایف ایل ہوم میں حصے داری کی تحویل کو منظوری دے دی ہے۔
پلیٹینم آؤل ایک ممنوعہ اسکوپ کمپنی  ہے، جسے ابوظہبی گلوبل مارکیٹ میں شامل کیا گیا ہے۔پلیٹینم آؤل ، پلیٹینم جیسمین ٹرسٹی کی شکل میں اپنی صلاحیت کے مطابق کام کررہا ہے، جسے اے ڈی جی ایم کے ضابطوں کے تحت قائم کیا گیا تھا۔
ابوظہبی انویسٹمنٹ اتھارٹی پلیٹینم جیسمین ٹرسٹ کا واحد مستفید اور سیٹلر ہے۔ اے ڈی آئی اے ابوظہبی امارات کے ذریعے ایک آزادی سرمایہ کاری کے ادارے کی شکل میں قائم ایک عوامی ادارہ ہے۔ اے ڈی آئی اے ابو ظہبی انویسٹمنٹ اتھارٹی متعدد اثاثہ زمروں اور ذیلی-زمروں میں ایک عالمی سرمایہ کاری پورٹ فولیو کا نظم کرتا ہے، جس میں ترقی یافتہ ایکویٹی، ابھرتے بازار ایکویٹی، اسمال کیپ ایکویٹی، سرکاری بانڈ کریڈٹ، یقینی آمدنی، غیر منقولہ جائیداد، بنیادی ڈھانچہ، نجی ایکویٹی ، نقد اور متبادل شامل ہے۔
آئی آئی ایف ایل ہوم نیشنل ہاؤسنگ بینک کے ساتھ رجسٹرڈ ایک ہاؤسنگ فائننس کمپنی ہے۔یہ آئی آئی ایف ایل فائننس لمٹیڈ کی مکمل ملکیت والی معاون کمپنی ہے۔ آئی آئی ایف ایل ہوم گھروں کی خرید، تعمیرات اور جدید کاری کے لئے قرض کی فراہمی، چھوٹی اور درمیانی درجے کی صنعتوں کے لئے محفوظ قرض، کفایتی گھروں کی تعمیر میں لگے بلڈروں اور ڈیولپرز کو تعمیراتی مالی قرض فراہم کرنے میں مصروف ہے۔
سی سی آئی کے تفصیلی حکم پر عمل ہوگا۔
وزیراعظم کا دفتر
وزیر اعظم نے لوگوں سے یوگا کے اس دن کو کامیاب بنانے اور یوگا کو مزید مقبول بنانے پر زور دیا
وزیر اعظم جناب نریندر مودی نے لوگوں سے یوگا کے اس دن کو کامیاب بنانے اور یوگا کو مزید مقبول بنانے پر زور دیاہے۔
وزیر اعظم نے ایک ٹوئیٹ میں کہا کہ ’’کل 21 جون یوگا کے بین الاقوامی دن کے طور پر منایا جائے گا ۔‘‘ ’یوگا برائے انسانیت ‘ کے موضوع سے رہنمائی حاصل کرتے ہوئے آیئے یوگا کے اس دن کو کامیاب بنائیں اور یوگا کو مزید مقبول بنائیں ۔
وزارت خزانہ
کابینہ نے انڈین رینیوایبل انرجی ڈیولپمنٹ ایجنسی لمیٹڈ کو اسٹاک ایکسچینج پر ایک ابتدائی عوامی پیشکش کے ذریعہ اس میں حکومت کے حصص کی جزوی فروخت اور آئی آر ای ڈی اے کے ذریعہ تازہ ایکویٹی حصص کے اجراء کے ذریعہ فنڈز جمع کرنے کی منظوری دی
وزیر اعظم جناب نریندر مودی کی صدارت میں اقتصادی امور کی کابینہ کمیٹی  نے حکومت کے حصص کی جزوی فروخت اور تازہ ایکویٹی حصص کے اجراء کے ذریعے، نیز ایک ابتدائی عوامی پیشکش  کے ذریعے اسٹاک ایکسچینج پر نئی اور قابل تجدید توانائی کی وزارت  کے تحت آئی آر ای ڈی اے - ایک سی پی ایس ای، کی فہرست سازی کے لیے منظوری دے دی ہے، تاکہ آئی آر ای ڈی اے کے لیے فنڈز اکٹھا کیا جاسکے۔ سرمایہ کاری اور عوامی اثاثوں کے بندوبست کا محکمہ  لسٹنگ کے عمل کو آگے بڑھائے گا۔
یہ فیصلہ جون، 2017 میں آئی آر ای ڈی اے کو آئی پی او کے ذریعے بک بلڈنگ کی بنیاد پر عوام کو 10.00 روپے کے 13.90 کروڑ کے تازہ ایکویٹی حصص جاری کرنے کی اجازت دینے کے لیے کیے گئے پہلے اقتصادی امور کی کابینہ کمیٹی کے فیصلے کی جگہ لیتا ہے۔ مارچ، 2022 میں حکومت کی طرف سے 1500 کروڑ روپے کی سرمایہ کاری کے بعد سرمایہ کے ڈھانچے میں تبدیلی کی وجہ سے فوری فیصلے کی ضرورت پڑ گئی ہے۔
ابتدائی عوامی پیشکش  ایک طرف تو حکومت کی سرمایہ کاری کی قدر کو کھولنے میں مدد کرے گی اور دوسری طرف عوام کو قومی اثاثے میں حصہ لینے اور اس سے فوائد حاصل کرنے کا موقع فراہم کرے گی۔ اس کے علاوہ یہ آئی آر ای ڈی اے کو سرکاری خزانے پر انحصار کیے بغیر ترقی کے منصوبوں کو پورا کرنے کے لیے اپنے سرمائے کی ضرورت کا ایک حصہ بڑھانے میں مدد کرے گی اور فہرست سازی کی ضروریات اور انکشافات سے پیدا ہونے والے زیادہ مارکیٹ ڈسپلن اور شفافیت کے ذریعے گورننس کو بہتر بنائے گی۔
آئی آر ای ڈی اے فی الحال حکومت ہند کی مکمل ملکیت والی منی رتنا  کمپنی ہے جسے سی پی ایس ای میں 1987 میں شامل کیا گیا۔ یہ کمپنی ہندوستان میں قابل تجدید توانائی  اور توانائی کی کارکردگی  منصوبوں کی مالی اعانت میں مصروف ہے۔ یہ ریزرو بینک آف انڈیا  کے ساتھ ایک غیر بینکنگ مالیاتی کمپنی  کے طور پر رجسٹرڈ ہے۔ آب و ہوا کی تبدیلی سے متعلق پیرس معاہدے میں قومی سطح پر طے شدہ شراکت  کے ایک حصے کے طور پر کیے گئے وعدے کے مطابق حکومت نے 2022 تک 175 گیگا واٹ نصب شدہ قابل تجدید توانائی کی صلاحیت اور 2030 تک 500 گیگا واٹ حاصل کرنے کے اہداف مقرر کیے ہیں۔ آئی آر ای ڈی اے کا ایک اہم مقصد قابل تجدید توانائی اہداف کے حصول میں کردار ادا کرنا ہے۔
آئی آر ای ڈی اے کی طرف سے قابل تجدید توانائی/توانائی کی کارکردگی کے منصوبوں کا نفاذ اور ان کے کاروبار کے منصوبے کے مطابق حکومت ہند کے قابل تجدید توانائی اہداف کے مطابق ہنر مند اور غیر ہنر مند افرادی قوت دونوں کے لیے براہ راست اور بالواسطہ روزگار کے مواقع پیدا کرنے میں مدد ملے گی۔
صدر جمہوریہ کا سکریٹریٹ
ہندوستان کے صدر نے بنگلورو میں سری راجادھیراجا گووندا مندر کی لوکرپنا کی تقریب میں شرکت کی
مشکل وقت میں روحانی مدد کی تلاش کرنے والوں کے لیے سریلا پربھوپدا کے الفاظ ایسے محسوس ہوئے ہوں گے جیسے بارش کے پہلے قطرے پیاسے کو محسوس ہوتے ہیں: صدر کووند
صدر جمہوریہ ہند جناب رام ناتھ کووند نے آج  بنگلورو کے ویکنتھا ہل، وسنتھا پورہ میں سری راجدھیراجا گووندا مندر کی لوکرپنا تقریب میں شرکت کی۔
اس موقع پر خطاب کرتے ہوئے صدر جمہوریہ نے کہا کہ مندر ہندو مذہب کی اہم ترین علامتوں میں سے مانے جاتے ر ہے ہیں۔ ایک سطح پر، وہ مقدس مقامات ہیں۔ عقیدت مند بھگوان کی موجودگی کو محسوس کرتے ہیں، چاہے وہ ارتعاش یا توانائی کی شکل میں ہو یا شدید عقیدت کے جذبات کا ہجوم ۔اس طرح کی جگہ پر آ کر کوئی بھی دنیا اور اس کے شور کو پیچھے چھوڑ کر اپنے چاروں طرف سکون محسوس کر سکتا ہے۔ دوسری سطح پر، مندر اکثر و بیشتر عبادت گاہوں کے علاوہ بھی بہت کچھ ہوتے ہیں۔ وہ آرٹ، فن تعمیر، زبان اور علمی روایات کے نقطہ اتصال یا مقدس سنگم کی طرح ہیں۔
گیتا کے پیغام کو دنیا میں پھیلانے میں بھوگوان کی کرپا کے مظہر اے سی بھکت ویدانتا سوامی پربھوپدا کے تعاون کے بارے میں بات کرتے ہوئے، صدر محترم نے کہا کہ کوئی بھگود گیتا کا ذکر نہیں کر سکتا اور ۔ بین الاقوامی سوسائٹی برائے معرفت کرشن کے بانی آچاریہ اے سی بھکتی ویدانتا سوامی پربھوپدا کے بارے میں نہیں سوچ سکتا ۔گیتا پر ان کی تفسیر نے دنیا بھر میں حق کے متلاشیوں کی بڑی تعداد کی، بھگوان کرشن کی ارجن سے گفتگو کے اسرار کی طرف کسی بھی دوسری کتاب کے مقابلے میں بہتر رہنمائی کی ہے۔ اس تفسیر کی لاکھوں کاپیاں 70 سے زیادہ زبانوں میں تقسیم کی جا چکی ہیں، جو لاتعداد لوگوں تک ابدی پیغام پہنچاتی ہیں۔ انہوں نے کہا کہ مشکل وقت میں روحانی مدد کے خواہاں افراد کے لیے سریلا پربھوپدا کے الفاظ ایسے محسوس ہوئے ہوں گے جیسے بارش کے پہلے قطرے پیاسے کو محسوس ہوتے ہیں۔ شہر کی سڑکوں پر ‘ہرے کرشنا’ کا نعرہ ایک ثقافتی رجحان بن گیا۔
صدر جمہوریہ نے کہا کہ سریلا پربھوپدا کے مطابق ضرورت مندوں کی خدمت بھی عبادت کی ایک شکل ہے، اور اسی لیے آئی ایس کے سی او این کو انسانی ہمدردی پر مبنی اقدامات کے لیے یکساں طور پر جانا جاتا ہے۔ انہوں نے بتایا کہ آئی ایس کے سی او این بنگلورو نے پچھلے 25برسوں کے دوران لاکھوں لوگوں کی زندگیوں میں مثبت تبدیلی پیدا کی ہے۔ انہوں نے کہا کہ عقیدت مندوں کی محنت اور عزم کی وجہ سے ہرے کرشنا ہل پر ایک بنجر پہاڑی کو شاندار اسکون کے شاندار سری رادھا کرشنا مندر میں تبدیل کر دیا گیا ہے۔ یہیں پر اکشے پاترا فاؤنڈیشن کا جنم ہوا، جو دنیا کی سب سے بڑی این جی او کے زیر انتظام اسکول لنچ پروگرام ہے۔ یہ تحریک سریلا پربھوپدا کی اس خواہش سے متاثر ہوئی کہ کرشنا مندر کے دس میل کے دائرے میں کوئی بھی، خاص طور پر کوئی بچہ بھوکا نہ سوئے۔ یہ اقدام ملک بھر کے سرکاری اسکولوں میں روزانہ 18 لاکھ سے زیادہ بچوں کو تازہ، غذائیت سے بھرپور دوپہر کا کھانا فراہم کرتا ہے۔ انہوں نے اس بات کا ذکر کیا کہ وبائی مرض کے دوران، اکشے پاترا اور اس کی معاون تنظیموں نے بھی پریشان لوگوں کو 25 کروڑ وقت سے زیادہ کاکھانا فراہم کیا۔ انہوں نے کہا کہ اس طرح کی انسانی امداد پر مبنی پہل قدمی سے معاشرے کے تمام طبقات کو فائدہ پہنچا ہے۔ صدر جمہوریہ نے سری مادھو پنڈت داسا اور اسکون بنگلورو کے فدا کار اراکین کو آنے والے سالوں میں ان کے مذہبی اور انسانی اقدامات کے لیے نیک خواہشات کا اظہار کیا۔
اس موقع پر صدر جمہوریہ کو اسکون، بنگلورو کے سینئر نائب صدر، جناب چنچلاپتی داسا کی طرف سے ڈاکٹر ہندول سین گپتا کی تحریر کردہ کتاب، جس کا عنوان تھا ‘سنگ، ڈانس اینڈ پرے: دی انسپائریشنل اسٹوری آف سریلا پربھوپدا’ پیش کی گئی۔
الیکٹرانکس اور اطلاعات تکنالوجی کی وزارت
کابینہ نے سافٹ ویئر مصنوعات -2019 سے متعلق قومی پالیسی کو منظوری دی
نئی دہلی،28 فروری 2019؍وزیر اعظم جناب نریندر مودی کی زیر صدارت مرکزی کابینہ نے سافٹ ویئر مصنوعات ملک کے طورپر بھارت کو ترقی دینے کے لئے سافٹ ویئر مصنوعات-2019 سے متعلق قومی پالیسی کو منظوری دی ہے۔
بڑا اثر:
سافٹ ویئر مصنوعات ماحولیاتی نظام میں اختراعات، دانشورانہ املاک  کی تخلیق اور پیداواریت میں بڑے پیمانے پر قدر میں اضافے کی خصوصیت حاصل ہے، جس کے اندر سافٹ ویئر شعبے میں نمایاں طورپر آمدنی اور برآمدات بڑھانے، ابھرتی ہوئی ٹیکنالوجیز میں بڑی تعداد میں روزگار اور سرمایہ کاری کے مواقع پیدا کرنے اور ڈیجیٹل انڈیا پروگرام کے تحت دستیاب مواقع سے فائدہ اٹھانے کی صلاحیت ہے، جس کے نتیجے میں جامع او رپائیدار ترقی کو فروغ ملے گا۔
اخراجات:
ابتدائی طورپر سات سالوں کی مدت میں اس پالیسی کے تحت آنے والے پروگراموں ؍اسکیموں کے نفاذ کے لئے 1500کروڑ روپے کی لاگت شامل ہے۔ 1500کروڑ روپے سافٹ ویئر پروڈکٹ ڈیولپمنٹ فنڈاور ریسرچ اور انوویشن فنڈ میں تقسیم کیا گیا ہے۔
نفاذ کی حکمت عملی اور اہداف:
پالیسی سے ملک میں سافٹ ویئر مصنوعات شعبے کی ترقی کے لئے متعدد اسکیمیں ، اقدامات، پروجیکٹ وضع کئے جائیں گے۔ این پی ایس پی-2019 کے ویژن کے حصول کے لئے پالیسی کے درج ذیل مشن ہیں:
- دانشورانہ املاک سے متاثر ایک پائیدار بھارتی سافٹ ویئر مصنوعات صنعت کے قیام کو فروغ دینا، جس کے نتیجے میں 2025ء تک عالمی سافٹ ویئر مصنوعات مارکیٹ میں بھارت کی حصے داری میں دس گنا اضافہ ہو۔
- سافٹ ویئر مصنوعات صنعت میں 10 ہزار ٹیکنالوجی اسٹارٹ اَپ کا آغاز کرنا، جس میں ٹائر ٹو اور ٹائر تھری قصبوں اور شہروں میں اس طرح کے ایک ہزار ٹیکنالوجی اسٹارٹ اَپ شامل ہیں اور 2025ء تک 3.5ملین لوگوں کے لئے براہ راست اور بالواسطہ طورپر ملازمت کے مواقع پیدا کرنا ہے۔
- سافٹ ویئر پروڈکٹ مصنوعات کے لئے 1,000,000 آئی ٹی پیشہ وروں کو ہنر مند بناکر ایک ٹیلنٹ پول کا قیام کرنا، 100,000اسکول اور کالج کے طلباء کو ترغیب دینا اور دس ہزار ایسے خصوصی مہارت والے پیشہ وروں کو پیدا کرنا ہے، جو قیادت فراہم کرسکیں۔
- 20 شعبہ جاتی اور اسٹریٹیجی کے لحاظ سے واقع ایسے سافٹ ویئر پروڈکٹ ڈیولپمنٹ کلسٹر ڈیولپ کرکے کلسٹر پر مبنی اختراع زدہ ماحولیاتی نظام پیدا کرناہے، جن کے پاس مربوط آئی سی ٹی بنیادی ڈھانچہ، مارکیٹنگ، تحقیق اور ترقی اور مینٹرنگ سپورٹ حاصل ہو۔
- اس پالیسی کے نفاذ کے لئے اسکیموں اور پروگراموں کو شروع کرنے اور ان پر نظر رکھنے کے لئے قومی سافٹ ویئر مصنوعات مشن کا قیام حکومت اور صنعت کی اشتراک سے عمل میں لایا جائے گا۔
پس منظر:
بھارتی آئی ٹی صنعت غالب طورپر ایک خدمات صنعت رہی ہے۔ تاہم ٹیکنالوجی رُخی مصنوعات اور خدمات کے ذریعے ویلو چین کو فروغ دینے کی ضرورت محسوس کی گئی ہے۔ایک مضبوط سافٹ ویئر پروڈکٹ ماحولیاتی نظام پیدا کرنے کے لئے حکومت نے سافٹ ویئر مصنوعات-2019 سے متعلق قومی پالیسی کو منظوری دی ہے، جس کا مقصد اختراع ، پائیدار، دانشورانہ املاک کے ذریعے ، ٹیکنالوجی اسٹارٹ اَپ کو فروغ دے کر بھارت کو ایک عالمی سافٹ ویئر پروڈکٹ مرکز کے طورپر ترقی دینا ہے۔مزید برآں، پالیسی کا مقصد حکومت کے دیگر پروگراموں، جیسے اسٹارٹ اَپ انڈیا، میک اِن انڈیا اور ڈیجیٹل انڈیا، اسکل انڈیا وغیرہ سے اسے جوڑنا ہے، تاکہ 2025ء تک 3.5ملین کی براہ راست یا بالواسطہ طورپر ملازمت کے ساتھ 80-70 بلین امریکی ڈالر کی بھارتی سافٹ ویئر مصنوعات صنعت تیار کی جاسکے۔
م ن۔ن ا۔ن ع
U: 1327
(Visitor Counter : 35